केवलादेव राष्ट्रीय उद्यान
केवलादेव राष्ट्रीय उद्यान या केवलादेव घना राष्ट्रीय उद्यान भारत के राजस्थान में स्थित एक विख्यात पक्षी अभयारण्य है। इसको पहले भरतपुर पक्षी विहार के नाम से जाना जाता था। इसमें हजारों की संख्या में दुर्लभ और विलुप्त जाति के पक्षी पाए जाते हैं, जैसे साईबेरिया से आये सारस, जो यहाँ सर्दियों के मौसम में आते हैं। यहाँ २३० प्रजाति के पक्षियों ने भारत के राष्ट्रीय उद्यान में अपना घर बनाया है। अब यह एक बहुत बड़ा पर्यटन स्थल और केन्द्र बन गया है, जहाँ पर बहुतायत में पक्षीविज्ञानी शीत ऋतु में आते हैं। इसको १९७१ में संरक्षित पक्षी अभयारण्य घोषित किया गया था और बाद में १९८५ में इसे 'विश्व धरोहर' भी घोषित किया गया है। केवलादेव राष्ट्रीय उद्यान में गंभीर, वाडगंगा नदी बहती हैं।
नौरादेही वन्य अभयारण्य
नौरादेही वन्य अभयारण्य (Nauradehi Wildlife Sanctuary) भारत के मध्य प्रदेश राज्य में स्थित एक वन्य अभयारण्य है। पर विस्तारित यह संरक्षित क्षेत्र राज्य के सागर, दमोह, नरसिंहपुर और रायसेन ज़िलों पर फैला हुआ है। यह जबलपुर से 90 किमी और सागर से 56 किमी दूर स्थित है। यहाँ पर चीता को पुनर्स्थापित करने के लिए विचार करा जा रहा है।